Title: Sosed o sosedu
Description: V knjigi Sosed o sosedu je dr. Branko Marušič zbral 14 člankov, ki jih je kot zgodovinar posvetil temi o odnosih med italijanskimi in slovenskimi intelektualci v razdobju med drugo polovico XIX. stoletja in prvo svetovno vojno. Kot je v uvodu zapisala dr. Milica Kacin Wohinz "...objavljene razprave in članki pričajo o Marušičevi strasti po raziskovanju osebnega življenja, po odkrivanju biografskih podatkov o delovanju in usodah posameznikov, po odkrivanju individualnih pogledov in stališč, skratka o medčloveških odnosih. Odveč je poudarjati, da gre v tem delu prej za kulturne kot za politične stike med sosedi. Čeprav sta v mednarodnih odnosih vedno navzoča tako konfliktnost kot sožitje, le skrajnim nacionalistom na obeh straneh bolj ustreza besedovanje o nesporazumih kot o sožitju. V tej zbirki prispevkov so namreč preseženi nam tako domači pojmi kot so rabelj - žrtev ali sovražnik - junak, ki nas ob misli na soseda nehote prevevajo".